**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 623**

от заседание на Общинския съвет,

проведено на 28.10.2021 г., Прот. № 39

**ОТНОСНО:**Предоставяне безвъзмездно за управление на част от недвижим имот, публична общинска собственост, находящ се в гр. Свищов, ул. “Цар Освободител“ № 76а, сграда с идентификатор 65766.702.4079.1 по кадастрална карта и кадастрални регистри на град Свищов

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 12, чл. 3 от Закона за общинската собственост (ЗОС), чл. 4, ал. 2 и чл. 11, ал. 2 от Наредбата за реда за придобиване, управление и разпореждане със собствеността на община Свищов (НРПУРСОС), в изпълнение на Решение № 1149/26.06.2019 г., Протокол № 73 на Общински съвет – Свищов, в съответствие с искане с Вх. № 12-00-317/02.07.2021 г., изх. № М-24-04-269-1/02.07.2021 г. на НАП София от Румен Спецов - Изпълнителен директор и във връзка с предложение с Вх. № 1126/21.10.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

І. **Дава съгласие** **да се предостави безвъзмездно за управление на Национална агенция по приходите,** БУЛСТАТ 131063188 **за нуждите на Териториална дирекция на НАП Велико Търново, за срок от десет години,** част от триетажна, масивна, монолитна сграда с идентификатор 65766.702.4079.1 (шест пет седем шест шест точка седем нула две точка четири нула седем девет точка едно), със застроена площ: 253 кв.м. (двеста петдесет и три квадратни метра), брой етажи: 3, с предназначение: Административна, делова сграда, разположена в имот с идентификатор 65766.702.4079, находящ се в гр. Свищов, ул. “Цар Освободител“ № 76а, актувана с Акт за публична общинска собственост № 9009/09.04.2021 г., вх. рег. № 803/12.04.2021 г. на Служба по вписванията – гр. Свищов – акт № 36, том 3 по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, **а именно: 4 (четири) броя работни помещения на първи етаж – стаи с № 5, № 6, № 7 и № 8, с обща площ 100.90 кв.м. (сто цяло и деветдесет стотни квадратни метра) и съответните идеални части от общите части на** **сградата.**

ІІ. Разходите по управление, поддръжка и ремонт, както и дължимите местни данъци и такси на предоставения имот са за сметка на НАП.

ІІІ.В изпълнение на Решението, възлага на Кмета на община Свищов да предприеме необходимите действия по реда на ЗОС и НРПУРСОС и сключи договор за безвъзмездно предоставяне за стопанисване и управление.

**МОТИВИ:** В Община Свищов е постъпило искане с Вх. № 12-00-317/02.07. 2021 г., изх. № М-24-04-269 – 1 от 02.07.2021 г. на НАП гр. София от Румен Спецов - Изпълнителен директор и докладна записка № 11134/24.06.2021 г. на Изпълнителен директор на ТД на НАП Велико Търново във връзка с отнето право на управление от НАП с Решение на Министерски съвет № 80 от 29.01.2021 г. и в изпълнение наРешение № 1149/26.06.2019 г., Протокол № 73 на Общински съвет – Свищов за приемане на Решение на Общински съвет за предоставяне за безвъзмездно управление на 4 (четири) броя работни помещения на първи етаж – стаи с № 5, № 6, № 7 и № 8, с обща площ 100.90 кв.м.(сто цяло и деветдесет стотни квадратни метра) и съответните идеални части от общите части от сграда с идентификатор 65766.702.4079.1. Искането е с цел обезпечаване дейността на НАП при изпълнение на функциите, свързани с обслужването на гражданите и представителите на бизнеса във връзка с администриране на техните данъчни и осигурителни задължения. Горепосочените помещения ще се ползват от НАП с грижата на добър стопанин при спазване на законовите разпоредби.

Национална агенция по приходите е юридическо лице на бюджетна издръжка, създадена като специализиран държавен орган към Министъра на финансите със Закона за Националната агенция за приходите, обнародван в Държавен вестник бр. 112 от 29.11.2002 г. и като такова попада в кръга от субекти, посочени в чл. 12, ал. 3 от ЗОС.

В заседанието участват 28 общински съветници.

Гласували “За” – 27, “Против” – няма и “Въздържал се” – 1.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/